ZF 24

Premierul Ponta mai mult a mimat restructurarea. Mediafax Foto

De când a preluat puterea, din mai 2012 şi până în prezent, guvernul Ponta a făcut 8.000 de reduceri de an­gajaţi în sistemul bugetar, ajustările fiind mai mult o consecinţă a numeroa­se­lor reor­ga­nizări decât un proces de restruc­turare asumat. În guvernul con­dus de fostul premier Emil Boc, restruc­turarea începută în 2009 şi până în mai 2012 a condus la scăderea cu 207.200 de angajaţi din sistemul bugetar.

„La stat încă lipseşte o restructu­ra­re bine gândită, făcută pe criterii obiec­tive, nu s-a evaluat întâi de câţi func­ţio­nari este nevoie într-o primărie sau o şcoa­lă. Scăderea cu 15% a numărului de bu­ge­tari faţă de 2008 a fost o urmare a regulii o angajare la şapte plecări. Această regu­lă poa­te aduce economii pe termen scurt, însă nu poate fi apli­ca­tă pe termen lung, restructurarea de la stat nu a fost fă­cută decât cu intenţia de a face eco­nomii pe termen scurt şi nu pen­tru eficientizare“, a spus Ionuţ Dumi­tru, preşedintele Consiliului Fiscal.

La finele lunii octombrie a acestui an, numărul de bugetari a ajuns la 1,183 milioane de angajaţi, în scădere cu mai puţin de 5.500 de posturi de la începutul anului, ajustările fiind mai mult o consecinţă a numeroaselor reorganizări făcute în special de ministere.

Articol publicat în ediţia tipărită a Ziarului Financiar din data de 18.12.2013